**Fejér Megyei Önkormányzat Közgyűlésének**

**172/2015. (XI.26.) önkormányzati határozata**

**Nagylók Községi Önkormányzat Képviselő-testületének az avar és kerti hulladék égetése, valamint a szabadtéri tűzgyújtás helyi szabályairól szóló önkormányzati rendelet tervezetének véleményezéséről**

A Fejér Megyei Közgyűlés megtárgyalta Nagylók Községi Önkormányzat Képviselő-testületének az avar és kerti hulladék égetése, valamint a szabadtéri tűzgyújtás helyi szabályairól szóló önkormányzati rendelet tervezetének előterjesztését.

A rendelet tervezettel egyetértve, az avar és kerti hulladékok égetésének környezet-, egészség- és klímavédelmi szempontból kedvezőtlen hatására való tekintettel, valamint a levegő védelméről szóló 306/2010. (XII. 23.) Korm. rendelet 27. § (3) bekezdését figyelembe véve - mely szerint: *“a lábon álló növényzet, tarló és növénytermesztéssel összefüggésben keletkezett hulladék nyílt téri égetése tilos” -* megfontolásra javasolt a Nagylók község önkormányzati rendelet tervezetében szereplő szabályozás, mely szerint „*a kerti hulladék égetése október 1. és április 30. napja között lehetséges…”*. Az avar és kerti hulladékok égetése helyett a komposztálással történő hasznosítás javasolt, melynek elterjesztése érdekében fontos a lakosság körében a komposztálási technológiák népszerűsítése.

**Felelős**: Dr. Molnár Krisztián

 a közgyűlés elnöke

**Határidő:** azonnal

Székesfehérvár, 2015. november 26.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: